Bekende akteur sterf | Maroela Media
Johan en sy dogter Mart-Marie van der Merwe. Foto: Facebook
Die akteur Johan van der Merwe is Dinsdagoggend op ŉ 62-jarige ouderdom oorlede. Johan is sowat ŉ maand gelede in die hospitaal opgeneem ná ŉ hartaanval en dit het glo erge skade aan sy hartspier veroorsaak.
Johan het bekendheid verwerf vir sy rol as Jan in die reeks Nommer Asseblief. Hy is tans op die reeks Parys Parys op kykNET te sien as die karakter Oom Tjoppie.
Sy dogter Mart-Marie van der Merwe, het Dinsdag op Facebook gesê: “My pa jy was nog altyd my alles, my lewe en my liefde. Ek wens ek kon jou nog eenkeer vashou, nog eenkeer sê eks lief vir jou. Rus in vrede my pappa ek en Layla (haar dogtertjie) is lief vir jou altyd! Sê hello vir oupa.”
“Rower” se toestand stabiel Pasiënt in hospitaal vermoor | Maroela Media
Pasiënt in hospitaal vermoor
ŉ 22-jarige man verskyn Maandag in die hof nadat hy glo ŉ 37-jarige pasiënt by ŉ hospitaal in die Oos-Kaap vermoor het.
Lt.kol. Mzukisi Fatyela, ŉ polisiewoordvoerder, het gesê die verdagte en slagoffer het albei behandeling in die All Saints-hospitaal in Ngcobo ontvang. “Die man en die slagoffer was saam in dieselfde saal,” het Fatyela gesê. Die slagoffer is vroeg Vrydagoggend met ŉ staalpyp doodgeslaan.
Sizwe Kupelo, ŉ woordvoerder van die departement van gesondheid, het gesê die twee pasiënte het die vorige aand saam in ŉ badkamer gesit en rook. “ŉ Verpleegster het in die vroeë oggendure ŉ rumoer in die saal gehoor en gehoor toe die staalpyp op die grond val,” het Kupelo gesê. “Sy het gaan ondersoek instel en gesien die slagoffer is aangerand en lê op sy bed.”
Die verpleegster moes veiligheidsbeamptes ontbied om die vermeende aanvaller te bedwing. Hy was glo “onbeheerbaar en wild”. Kupelo het gesê hy is vir epilepsie in die hospitaal opgeneem. Die 37-jarige slagoffer het ŉ chroniese siekte gehad.
ŉ Taakspan is aangestel om te ondersoek wat die twee mans in die badkamer gerook en wat daartoe gelei het dat die verdagte gewelddadig en wild geraak het.
Fatyela het bevestig die verdagte is in hegtenis geneem op aanklag van moord. – SAPA
aanval hospitaal moorde Oos-Kaap
Man ernstig beseer in ongeluk; hospitaal glo traag
PTA-botsing eis een
Wil jy nou meer…